Diari Oficial de la Generalitat Valenciana


Sumari del DOGV 9668, del 24-08-2023 (2023/8881)

RESOLUCIÓ de 7 de juny de 2023, del director general de Qualitat i Educació Ambiental, per la qual es formula la declaració d'impacte ambiental del projecte de planta per a l'emmagatzematge i tractament de residus d'aparells elèctrics i electrònics (RAEE), màquines d'aire condicionat usades, al carrer de Canyes, 16, planta baixa, amb referència cadastral 0502595VK1707W9852FE, del terme municipal de Beniparrell. Expedient: (2745299) 114/2022/AIA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9668

Data del DOGV
:   24-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8881


Data del document
:   07-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 7 de juny de 2023, del director general de Qualitat i Educació Ambiental, per la qual es formula la declaració d'impacte ambiental del projecte de planta per a l'emmagatzematge i tractament de residus d'aparells elèctrics i electrònics (RAEE), màquines d'aire condicionat usades, al carrer de Canyes, 16, planta baixa, amb referència cadastral 1141185DB7044D2563OQ, del terme municipal de Beniparrell. Expedient: (2745299) 114/2022/AIA. [2023/8881]  
  
«Declaració d'impacte ambiental  
Expedient: (2745299) 114/2022/AIA.  
Títol: planta per a l'emmagatzematge i tractament de residus d'aparells elèctrics i electrònics (RAEE): Màquines d'aire condicionat usades.  
Promotor: Unión Met Gestión de Residuos, SL.  
Òrgan substantiu: Ajuntament de Beniparrell.  
Ref. òrgan substantiu: núm. 1292/2021.  
Localització: carrer Canyes, 16, planta baixa, amb referència cadastral 7219044OM1785F5543GO, del terme municipal de Beniparrell (València).  
  
Descripció del projecte  
L'empresa Unión Met Gestión de Residuos, SL (d'ara en avant Unión Met) promou la implantació d'una planta per a l'emmagatzematge i el tractament de residus d'aparells elèctrics i electrònics (RAEE): màquines d'aire condicionat usades, al carrer Canyes, 16, planta baixa, amb referència cadastral 4145274JA3628M8136PL, del polígon industrial del terme municipal de Beniparrell (València).  
La planta està construïda i compta amb una nau coberta (superfície total construïda d'uns 560 m²) i un pati exterior (superfície total d'uns 135,50 m²), en el qual no es preveu l'emmagatzematge de residus. La nau és rectangular d'una sola planta i té unes dimensions d'uns 13,75 m d'ample x 40,60 m de llarg, l'altura de coronació és d'uns 7,50 m. La coberta és de tipus metàl·lica de xapa grecada. El tancament exterior de la nau és de mur de bloc de formigó i la solera és impermeable realitzada amb formigó hidròfug d'uns 12 a 15 cm de grossària.  
  
L'interior de la nau albergarà, a més de la zona d'emmagatzematge i de tractament de RAEE (superfície d'uns 513,97 m²), un despatx (superfície d'uns 10,75 m²), un vestidor (7,31 m²), lavabos (superfície d'uns 4,84 m²) i un menjador (superfície d'uns 4,40 m²).  
La planta tindrà com a objecte l'emmagatzematge i el tractament de RAEE (màquines d'aire condicionat en desús) consistent en l'extracció de components com olis i gasos, així com la classificació posterior en materials valoritzables.  
a) tipus d'operacions de valorització i tractament de RAEE  
Els residus per a tractar, codificats d'acord amb l'annex VIII del Reial decret 110/2015, de 20 de febrer, sobre residus d'aparells elèctrics i electrònics (d'ara en avant RD 110/2015), així com les operacions de valorització i tractament específic de RAEE (codificació segons annex XVI) que es duran a terme en la instal·lació, són les següents:  
  
b) capacitat de tractament  
La instal·lació està condicionada per la capacitat d'emmagatzematge i de tractament específic, que per tipus de residu i operació, és la següent:   
c) procés industrial  
Les operacions que es duen a terme en la instal·lació són les següents:  
a) Entrada en la instal·lació.  
- Classificació dels RAEE.  
- Comprovació visual dels RAEE.  
- Agrupació dels RAEE per codis LER-RAEE i extracció de piles i acumuladors extraïbles, si escau.  
- Pesatge inicial dels RAEE per codi LER-RAEE.  
b) Emmagatzematge previ al tractament.  
c) Retirada i tractament de components, substàncies i mescles (extracció de gasos refrigerants i olis del circuit).  
d) Separació de la resta de fraccions i emmagatzematge per a la seua destinació.  
e) Consum d'aigua i abocaments.  
No s'utilitza aigua per al procés industrial. No obstant això, el funcionament de la planta requerirà recursos hídrics, aigua potable, per als vestidors i els lavabos i per al consum del personal. Aquesta provindrà de la xarxa de proveïment del polígon industrial. L'aigua residual generada en la planta procedent dels serveis sanitaris, així com les pluvials desguassaran de manera separada, al col·lector general del polígon.  
  
f) Emissions atmosfèriques  
No existeixen focus a l'exterior que canalitzen les emissions produïdes a l'interior de la nau.  
  
Tramitació administrativa  
a) Contingut de l'expedient  
Amb data 26.05.2022, l'òrgan substantiu remet un ofici a aquest òrgan ambiental, en el qual s'informa de la realització del tràmit d'informació pública i se sol·licita que es formule la declaració d'impacte ambiental. El mateix ofici s'acompanya dels documents següents:  
  
- Sol·licitud del promotor.  
- Projecte tècnic.  
- Estudi d'impacte ambiental.  
- Informació pública i anunci en el BOP. Certificat de Secretaria sobre l'exposició d'informació pública i al·legacions.  
- Informe urbanístic municipal favorable.  
b) Informació pública  
En el Butlletí Oficial de la Província de València núm. 232, de data 01.12.2021, es va publicar un edicte de l'Ajuntament de Beniparrell sobre la informació pública de llicència ambiental a favor d'Unión-Met Gestión de Residuos, SL. Durant el tràmit d'informació pública, que va tindre lloc per un període de 30 dies, no es van rebre al·legacions.  
Vistos els informes i la informació continguda en l'expedient, es considera que es disposa d'elements de judici suficients per a prosseguir la tramitació del procediment.  
  
Consideracions ambientals  
a) Criteris territorials. Anàlisi d'alternatives  
L'activitat es desenvoluparà en el polígon industrial 8-Vereda nord-Pista de Silla, en sòl urbà industrial amb el grau d'urbanització completat. És compatible amb la normativa i el planejament urbanístic, d'acord amb l'informe urbanístic municipal que consta en l'expedient.  
  
L'estudi d'impacte ambiental (d'ara en avant, EsIA) planteja alternatives al projecte quant a la ubicació de la planta. Justifica la solució adoptada (alternativa 1) enfront de l'alternativa 2, perquè suposa un menor termini d'implantació i menys cost econòmic. Enfront de l'alternativa 0, de no realització del projecte, l'execució de la planta suposa un increment en la prevenció i la reducció dels impactes adversos causats per la generació i la gestió dels residus dels aparells elèctrics i electrònics sobre la salut humana i el medi ambient.  
  
b) Espais naturals protegits, flora i fauna  
Segons l'EsIA els impactes sobre la flora, fauna i paisatge no es consideren rellevants per tractar-se d'un polígon industrial, amb un grau d'antropització elevat. No s'ha inclòs cap referència específica per a valorar els efectes del projecte sobre espais protegits i altres àrees de conservació.  
Una vegada consultada la cartografia de la infraestructura valenciana de dades espacials, s'observa que la instal·lació no es troba en l'àmbit de la Xarxa Natura 2000 ni d'altres espais naturals protegits.  
La instal·lació se situa en una zona industrial existent, per la qual cosa no transforma la realitat física o biològica de l'entorn. La nau on es desenvoluparà l'activitat es troba a uns 265 m del LIC i ZEPA Albufera (ES0000023), separat per la infraestructura viària V-31 i les seues vies secundàries paral·leles (que en conjunt tenen una amplària d'uns 57 m i estan conformades per un total de 8 carrils). L'emplaçament de la instal·lació es troba antropitzat, i se situa en una zona que ha sigut fragmentada físicament per aquesta infraestructura viària.  
D'altra banda, a pesar que la zona d'estudi tampoc es troba dins dels límits del Parc Natural de l'Albufera, sí que es troba dins dels límits del PORN (Pla d'ordenació dels recursos naturals), igual que la totalitat del terme municipal de Beniparrell on es localitza la planta, per la qual cosa, en la fase de funcionament, se li aplicarà la normativa reguladora vigent.  
c) Atmosfera, residus i abocaments  
Es troba en la zona de qualitat de l'aire ES1007, Túria (àrea costanera). El nucli urbà de Beniparrell es troba a uns 700 m.  
L'EsIA no identifica focus d'emissió a l'exterior, i la nau romandrà tancada durant el funcionament.  
Principalment, les emissions a l'atmosfera seran degudes a escapaments de gasos refrigerants en el moment de la manipulació durant l'extracció, de manera accidental i puntual, per les finestres (façana principal i posterior) així com per la porta d'accés a la nau.  
El promotor no presenta la documentació en matèria d'emissions a l'atmosfera en el moment de la redacció d'aquesta declaració d'impacte ambiental; l'activitat està inclosa (codi 09 10 09 01 o codi 09 10 09 02) en el Catàleg d'activitats potencialment contaminadores de l'atmosfera segons l'annex IV. Catàleg d'activitats potencialment contaminadores de l'atmosfera (CAPCA-2010), de la Llei 34/2007, de 15 de novembre, de qualitat de l'aire i protecció de l'atmosfera.  
  
Les principals fonts d'emissió sonora seran originades pel funcionament de la maquinària i dels equips. Per a minimitzar la transmissió de sorolls i vibracions, es posarà a punt la maquinària amb motors, muntatge sobre bancades de formigó independents i amb capes d'aïllants (espuma de poliuretà o suro), col·locació de tacs de goma entre els punts de suport i les bases perquè facen d'amortidors, màquines allunyades de parets mitgeres a una distància igual a 1 m o més, maquinària amb parts rotatives que seran anivellades i equilibrades estàticament i dinàmicament. L'EsIA inclou el càlcul acústic que justifica que, amb les característiques de l'edifici i les mesures d'aïllament aplicades, no es transmetran a l'exterior nivells superiors als permesos en la zona.  
  
Respecte als efectes del projecte en la qualitat de les aigües i del sòl, l'EsIA considera que les aigües residuals sanitàries i les pluvials recollides en xarxes separatives i després de passar per l'arqueta de registre, s'abocaran a la xarxa de sanejament municipal.  
Com a mesures preventives, per a evitar la contaminació del sòl i d'aigües subterrànies, la nau industrial està impermeabilitzada. No s'utilitzaran depòsits enterrats o encastats per a l'emmagatzematge dels residus.  
d) Afeccions en matèria de risc d'inundació i altres incidències sobre l'ordenació del territori  
La vulnerabilitat a la contaminació dels aqüífers és mitjana. La parcel·la està afectada per perillositat d'inundació (perillositat 6. Freqüència baixa (500 anys) i calat baix (<0,8 m)) segons la cartografia Pla d'acció territorial sobre prevenció del risc d'inundació a la Comunitat Valenciana (d'ara en avant, PATRICOVA) a causa del de barranc de Picassent (o Beniparrell), que discorre pels voltants del polígon industrial pròxim a la parcel·la (a uns 200 m).  
L'EsIA estableix com a mesura preventiva, atés el risc d'inundabilitat de la zona, que els possibles residus perillosos que puguen produir-se de les fraccions resultants del tractament de les màquines d'aire condicionat com: gasos refrigerants, olis de compressors i possibles condensadors que puguen contindre PCB, etc., seran emmagatzemats a una altura superior d'1 metre respecte a la superfície de la planta baixa i en cubetes de retenció estanques.  
e) altres consideracions  
Respecte a la vulnerabilitat del projecte, el projecte estudia els perills derivats del funcionament de l'activitat, principalment el risc d'incendi.  
f) Pla de vigilància ambiental  
L'estudi d'impacte ambiental inclou el programa de vigilància ambiental, el qual estableix un sistema per a garantir el compliment de les indicacions i de les mesures previstes per a previndre, corregir i, si és el cas, compensar, els impactes ambientals, tant en la fase d'execució com en la d'explotació.  
  
Consideracions jurídiques  
El projecte està subjecte a l'avaluació d'impacte ambiental ordinària, d'acord amb l'article 7.1 a de la Llei 21/2013, de 9 de desembre, en concordança amb l'annex I (grup 6 d.1) del Decret 162/1990, de 15 d'octubre, del Consell de la Generalitat Valenciana, modificat pel Decret 32/2006, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
L'expedient ha observat els tràmits establits en la secció 1a, capítol II del títol 2 de la Llei 21/2013, de 9 de desembre, d'avaluació ambiental, i en la resta de disposicions aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot el que s'ha exposat abans, a proposta del Servei d'Avaluació d'Impacte Ambiental, fent ús de les atribucions que exercisc, resolc:  
  
Primer  
Estimar acceptable, únicament als efectes ambientals i sense perjudici de l'obtenció prèvia de les autoritzacions sectorials que siguen aplicables, el projecte de planta per a l'emmagatzematge i tractament de residus d'aparells elèctrics i electrònics (RAEE): Màquines d'aire condicionat usades, que promou Unión Met Gestión de Residuos, SL, al carrer Canyes, 16, planta baixa, amb referència cadastral 5204434SE0881C9435WJ, del polígon industrial del terme municipal de Beniparrell (València), sempre que es desenvolupe d'acord amb el que s'estableix en l'estudi d'impacte ambiental, el projecte tècnic i la resta de documentació que consta en l'expedient i de conformitat amb les condicions següents:  
1. Pel fet que l'activitat està subjecta, entre altres autoritzacions sectorials, a autorització per l'òrgan competent en matèria de residus de la Comunitat Autònoma on estiguen situades les instal·lacions, l'activitat estarà subjecta al compliment dels requisits que es determine en l'autorització corresponent i a la resta de requisits legals de la normativa en vigor en la matèria. En particular, la capacitat de tractament i d'emmagatzematge serà l'establida en l'autorització. Així mateix, respecte a la llista definitiva de residus admissibles, entre els proposats pel promotor segons la documentació aportada a aquest òrgan ambiental, quedarà limitada per l'abast de l'autorització esmentada. Es podran incloure altres codis LER que l'òrgan competent considere susceptibles d'autorització, sempre que la inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
  
2. L'emmagatzematge temporal dels residus per gestionar i dels produïts pel mateix procés s'ha de desenvolupar íntegrament a l'interior de la nau industrial.  
3. Per a l'emmagatzematge de residus líquids, o que per la seua naturalesa siguen susceptibles de generar abocaments, s'haurà de comptar amb cubetes o recipients de contenció o recollida de vessaments accidentals apropiats amb capacitat per a retindre com a mínim el volum de l'envàs de major grandària o el 10 % del volum total emmagatzemat (la major de totes dues quantitats). Les cubetes hauran de ser individuals per a aquells residus en els quals, per la seua naturalesa i/o composició, la mescla supose un augment de la perillositat o dificultat per a la gestió correcta.  
4. Periòdicament, s'haurà de comprovar la impermeabilització de la solera de tota la instal·lació i prendre les mesures necessàries per a garantir-la. Aquesta comprovació i les mesures preses formaran part del Pla de vigilància ambiental.  
5. Com a mesures preventives enfront del risc d'inundació per a l'exercici de l'activitat, caldrà:  
5.1. Elevar a la cota necessària (1 m), segons el calat màxim de les zones sensibles de risc d'inundació, el depòsit de recollida d'olis de compressor o qualsevol apilament i emmagatzematge de residus perillosos obtinguts després del procés de tractament de RAEE  
5.2. Emmagatzemar de les bombones de recollida de gasos del compressor mitjançant ancoratge o estructura fixa per a evitar-ne el desplaçament.  
5.3. Fixar els depòsits de recollida de residus líquids de possibles abocaments accidentals.  
6. La instal·lació s'ajustarà a qualsevol altra mesura que l'Ajuntament de Beniparrell establisca respecte a la verificació de la incidència de la inundabilitat enfront del risc d'inundació existent, a les condicions d'adequació de la instal·lació imposades d'acord amb la normativa del PATRICOVA i a altres actuacions de reducció del risc d'inundació que s'impulsen juntament amb les restants administracions públiques implicades.  
7. Les aigües residuals s'hauran d'abocar amb l'autorització prèvia de l'òrgan substantiu, a la xarxa de sanejament municipal.  
8. L'activitat es considera potencialment contaminadora de l'atmosfera, de conformitat amb la Llei 34/2007, de 15 de novembre, per estar inclosa en el Catàleg d'activitats potencialment contaminadores de l'atmosfera (annex IV de la llei esmentada, actualitzat pel Reial decret 100/2011, de 28 de gener). La construcció, el muntatge, l'explotació, el trasllat o la modificació substancial, el cessament o la clausura de l'activitat estan subjectes al règim d'autorització o de notificació regulat en l'article 13 de la Llei 34/2007.  
9. S'haurà de realitzar un autocontrol de les emissions acústiques cada cinc anys. L'auditoria haurà de ser realitzada per una entitat col·laboradora de l'administració en matèria de qualitat ambiental, en aplicació del procediment reglamentari establit. Els resultats s'hauran de fer constar en un llibre de control que estarà a la disposició de les administracions competents.  
10. En el supòsit de cessament definitiu de l'activitat, el promotor haurà d'adoptar les mesures necessàries destinades a retirar, controlar, contindre o reduir els residus i altres substàncies perilloses rellevants perquè, tenint en compte l'ús actual o el futur aprovat, l'emplaçament no cree un risc significatiu per a la salut humana ni per al medi ambient a causa de la contaminació del sòl i les aigües subterrànies o l'emissió de gasos contaminants.  
11. La vigilància i el control del compliment de les mesures proposades pel promotor aniran encaminades a previndre afeccions sobre els valors i els elements que alberga el Parc Natural de l'Albufera i aquestes hauran de formar part del programa de vigilància ambiental. Les accions incloses el Programa de vigilància i seguiment ambiental hauran de documentar-se, a l'efecte d'acreditar l'adopció i l'execució de les mesures preventives i correctores proposades i la comprovació de l'eficàcia d'aquestes. S'hauran d'estendre a tota la fase de funcionament o d'explotació del projecte. La documentació estarà a la disposició de les autoritats competents.  
En els termes establits en l'article 43 de la Llei 21/2013, de 9 de desembre, aquesta declaració d'impacte ambiental perdrà la vigència i cessarà de produir els efectes que li són propis si, una vegada publicada en el Diari Oficial de la Generalitat Valenciana, no s'ha començat l'execució del projecte en el termini de quatre anys. A aquest efecte, el promotor haurà de notificar a l'òrgan ambiental el començament de les obres.  
  
Segon  
D'acord amb el que s'estableix en l'article 41 de la Llei 21/2013, de 9 de desembre:  
a) Publicar la present declaració d'impacte ambiental en el Diari Oficial de la Generalitat Valenciana, així com en la seu electrònica.  
b) Contra aquesta declaració d'impacte ambiental no es pot presentar cap recurs, sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
  
Tercer  
L'òrgan substantiu haurà de tindre en compte degudament, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 7 de juny de 2023.- El director general de Qualitat i Educació Ambiental: Joan Piquer Huerga.»